O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Limonchilik tarmog‘ini yanada rivojlantirishga doir qo‘shimcha chora-tadbirlar to‘g‘risida” 2020-yil

O‘zbekiston Respublikasi Prezidentining “Limonchilik tarmog‘iii yanada rivojlantirishga doir ko‘shimcha chora-tadbirlar to‘g‘risida” 2020-yil 19-fevraldagi PQ-4610-son qaroriga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ayrim qarorlariga ilovaga muvofiq o‘zgartirish va qo‘shimchalar kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha o‘rinbosari O‘.I. Barnoyev va O‘zbekiston Respublikasi qishloq xo‘jaligi vaziri J.A. Xodjayev zimmasiga yuklansin.
 1. Vazirlar Mahkamasining “Farg‘ona viloyatida tomorqa yer egalarini qo‘llab-quvvatlash va qishloq xo‘jaligi sohasida ilmiy-amaliy salohiyatni rivojlantirish bo‘yicha qo‘shimcha chora-tadbirlar to‘g‘risida” 2018-yil 22-oktabrdagi 846-son qarori 9-bandidagi “Limon yetishtiruvchilar va eksport qiluvchilar” so‘zlari “Sitrus, subtropik va tropik o‘simlik yetishtiruvchilar va eksport qiluvchilar” so‘zlari bilan almashtirilsin.
 2. Vazirlar Mahkamasining 2019-yil 11-iyundagi 481-son qarori bilan tasdiqlangan O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilik va issiqxona xo‘jaligini rivojlantirish jamg‘armasi to‘g‘risida nizomning 6-bandida:
 a) “a” kichik bandiga “shu jumladan, yangi limonzorlarni barpo etish va limon ko‘chatlarining xarid qilishga” so‘zlari qo‘shilsin;
 b) “b” kichik bandida:
 quyidagi mazmundagi to‘rtinchi xatboshi qo‘shilsin:
 “yangi limonzorlar barpo etish va limon ko‘chatlarini xarid qilish uchun har bir gektariga 30 million so‘mdan oshmaydigan miqdorda”;
 to‘rtinchi xatboshi beshinchi xatboshi deb hisoblansin.
 3. Vazirlar Mahkamasining 2019-yil 9-iyuldagi 569-son qarori bilan tasdiqlangan O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi huzuridagi akademik Mahmud Mirzayev nomidagi bog‘dorchilik, uzumchilik va vinochilik ilmiy-tadqiqot institutining tuzilmasiga “Ilmiy-tajriba stansiyalari, eksperimental korxonalar va “Respublika Bog‘bonlar maktabi”” blokidan so‘ng ““Sitrus, subtropik va tropik o‘simliklar ilmiy-amaliy markazi” MChJ” bloki qo‘shilsin.